O eroare de redactare a fost de vină în cazul bărbatului surdo mut amendat de jandarmi pentru scandări la un miting de protest din Bucureşti. O spune ministrul afacerilor interne, care aşteaptă încă verificările interne făcute de şeful Jandarmeriei Române.

Omul a primit două mii de lei amendă în urmă cu aproape două săptămâni, când a participat la un protest, în faţa Sălii Palatului din Bucureşti, în timpul desfăşurării congresului PSD.

Citiți și

„Din câte știu, acolo a fost o eroare de redactare. Inspectorul-șef al Jandarmeriei a impus niște verificări și sunt convinsă că acele verificări se vor face foarte repede”, a declarat, joi, ministrul de interne.

Nu a precizat deocamdată ce măsuri va lua în acest caz.

Citiți și: Bărbatul surdo-mut amendat că a strigat lozinci anti-PSD nu își permite să plătească amenda